**Tisztelt Szülők!**

**Az emberi erőforrások minisztere – a veszélyhelyzet kihirdetéséről szóló 40/2020. (III. 11.)**

**Korm. rendeletre figyelemmel – a 2020/2021. nevelési, illetve tanévre történő óvodai, valamint**

**általános iskolai beiratkozásról szóló 7/2020. (III. 25) EMMI határozatában (a továbbiakban:**

**EMMI határozat) a 2020/2021. nevelési évre történő óvodai beiratkozások vonatkozásában**

**egyedi eljárási szabályokat határozott meg, melyre jelen levelemben részletesen kitérek.**

Az alábbi tájékoztatást a rendeletben foglaltak figyelembevételével teszem meg.

Az ELTE Gyakorló Óvodába való óvodai felvétel a következő képen zajlik 2020-ban:

* 2020.április 10-ig óvodai beiratkozásra irányuló szándéknyilatkozatot kell benyújtania a szülőnek amennyiben gyermekét az ELTE Gyakorló Óvodába szeretné beíratni.
* A szándéknyilatkozatnak tartalmaznia kell a következő adatokat: gyermek neve, születési hely, év hónap nap. Gyermek szüleinek neve. Lakcím kártyán szereplő lakcím, (tartózkodási vagy ideiglenes cím, ha erre hivatkozva kéri a felvételét), gyermek TAJ száma, állampolgársága. Szülők elérhetősége (telefon és e-mail)
* Amennyiben gyermekük nem a mi óvodánkba körzetes, akkor kötelező megadni a körzetes óvoda nevét és címét. Ennek az adatnak meg kell jelennie a szándéknyilatkozatban.
* Testvér gyerek esetében meg kell adni a testvér nevét is.
* Amennyiben a szülő ELTE dolgozó, mellékelni kell az erre vonatkozó igazolást.
* Amennyiben a gyermek rendelkezik bármilyen orvosi vagy szakértői papírral, arra vonatkozóan utalást kell tenni. Csak annyit, hogy rendelkezik-e, a részleteket személyesen beszéljük meg.

**A beiratkozás 2020 április 10. és április 20. között lesz a vészhelyzet által megkövetelt egészségügyi szempontokra különös figyelemmel.**

A szülők által megadott szándéknyilatkozatok alapján elkészítem a beiratkozás időpontjára vonatkozó beosztást, melyről az érintett szülőket haladéktalanul értesítem.

Az óvodai felvételről 2020.április 20-ig az Óvodavezető dönt.

Kedves Szülők!

Egy rövid tájékoztatást megosztok Önökkel, amit az elmaradt nyílt napunk miatt csak most tudok megtenni.

Az óvodában 2020-ban a felvehető gyermeklétszám 25 fő. Ebből 14 óvodánkba járó gyermek testvére előnyt élvez a felvételi rangsorban.

Akik szintén elsőként előnyt élveznek és kötelezően felveendő gyermekek, akiknek szülei a fenntartó ELTE dolgozói.

Mindezeket figyelembevéve arra kérem Önöket -különösen a jelen kritikus helyzetre való tekintettel-, hogy az óvodai felvétellel kapcsolatos szándéknyilatkozataikat a fent leírtak figyelembevételével tegyék meg.

**Az Óvodai felvételről szóló szándéknyilatkozatot a két szülő aláírásával (elég nyomtatott formában)**

**2020.április 10-ig Krajcsovitsné Dőry Krisztina Intézményvezető részére az**

**eltegyakovi17@gmail.com** **email címre szíveskedjenek elküldeni.**

Szintén kérem, ha bármi kérdésük felmerül a fenti levelezési címen bátran keressenek.

Mindenkinek jó egészséget kívánok! Vigyázzanak magukra!

Együttműködésüket köszönöm!

Budapest, 2020.március 27.

 Üdvözlettel:

 Krajcsovitsné Dőry Krisztina

 Intézményvezető